
Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în zona Magnoliei, cartierul Ciarda Roşie. Această deficienţă impune realizarea unei reţele de alimentare cu apă şi realizarea unei reţele de canalizare pe strada Magnoliei, strada Petuniei şi strada Dafinului .

Menţionăm că în conformitate cu Protocolul de Colaborare nr.  SC2006-024085/28.11.2006 încheiat între Municipiul Timişoara şi cetăţenii domiciliaţi pe străzile Magnoliei, Petuniei şi Dafinului achiziţionarea tubulaturii necesare realizării reţelelor de alimentare cu apă şi canalizare se va face de către cetăţenii domiciliaţi  pe aceste străzi.

Valoarea totală a investiţiei ,,Extindere reţea de apă - canal -  zona Magnoliei - Ciarda Roşie ” este estimată la 1.318.630,2 lei (cu TVA), respectiv 389.528 Euro (1 EURO=3,3852 lei la data de 10.02 .2007).

Având în vedere faptul că finanţarea obiectivului ,,Extindere reţea de apă - canal -  zona Magnoliei-Ciarda Roşie ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 01/2007 întocmit de S.C.  DELTA PROJECT  S.R.L.

